НАЦРТ

На основу члана 236. до 241. Закона о накнадама за коришћење јавних добара („Сл. гласник РС“, бр. 95/18 и 49/2019), члана 32. став 1. тачка 3) и 13) Закона о локалној самоуправи („Сл. гласник РС“, бр. 129/07, 83/14-др.закон, 101/16-др.закон и 47/18) и члана 40. став 1. тачка 3) и 47) Статута општине Димитровград („Сл. лист општине Димитровград“ бр. 6/19), Скупштина општине Димитровград на седници одржаној дана \_\_\_\_\_\_\_\_\_.2019. године, донела је следећу

**О Д Л У К У**

**О НАКНАДАМА ЗА КОРИШЋЕЊЕ ЈАВНИХ ПОВРШИНА**

**Члан 1.**

Овом Одлуком уводе се накнаде за коришћење јавних површина на територији општине Димитровград, и то: обвезник плаћања, основица, висина, начин утврђивања и плаћања као и друга питања од значаја за утврђивање и плаћање накнадa за коришћење јавних површина.

**Члан 2.**

Jавна површина у смислу ове Одлуке јесте површина утврђена планским документом која је доступна свим корисницима под једнаким условима и то:

- јавна саобраћајна површина (пут, улица, пешачка зона и сл.);

- трг;

- јавна зелена површина (парк, сквер, градска шума и сл.);

- јавна површина блока (парковски уређене површине и саобраћајне површине).

**Члан 3**

Врстe нaкнaдa за коришћење јавне површине које се уводе, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

**Члан 4.**

Обвезник накнаде за коришћење јавне површине је корисник јавне површине.

Накнаду за коришћење јавних површина не плаћају директни и индиректни корисници буџетских средстава.

**Члан 5.**

Висина накнаде, начин плаћања и олакшице код плаћања, као и обавезе обвезника накнаде утврђују се тарифом која је саставни део ове Одлуке.

Уколико овом Одлуком није прописана висина накнаде у оквиру одређене тарифе примењује се највиши износ накнаде прописан Законом.

**Члан 6.**

Администрирање накнаде за коришћење јавних површина врши Одсек за локалну пореску администрацију на основу поднете пријаве али и других података којима располаже.

У погледу утврђивања, контроле и наплате накнаде за коришћење јавних површина, обнове поступка, жалбе, повраћаја, камате, застарелости и свега што није прецизирано овом Одлуком и тарифом примењиваће се Закон о пореском поступку и пореској администрацији (''Службени гласник РС'' бр.80/02...95/18).

**Члан 7**.

Контролу и надзор над спровођењем ове Одлуке врши Општинско веће.

**Члан 8.**

Новчаном казном у износу од 50.000 до 100.000 казниће се правно лице ако не извршава обавезе из тарифних одредби.

За прекршај из става 1. овог члана казниће се новчаном казном од 5.000 до 50.000 динара и одговорно лице у правном лицу.

Новчаном казном у износу од 10.000 до 100.000 казниће се предузетник ако не извршава обавезе из тарифних одредби.

Новчаном казном у износу од 2.500 до 25.000 казниће се физичко лице – грађанин ако не извршава обавезе из тарифних одредби.

**Члан 9.**

### Даном примене ове Одлуке престаје да важи Одлука о накнадама за коришћење јавних површина („Службени лист“ општине Димитровград бр.26/18)

**Члан 10**

Ова Одлука ступа на снагу осмог дана од дана објављивања у „Службеном листу општине Димитровград”, а примењује се од 1. јануара 2020. године.

### Број:\_\_\_\_\_\_\_\_\_\_\_\_\_\_\_\_

### У Димитровграду, \_\_\_\_\_\_\_\_.2019. година

СКУПШТИНА ОПШТИНЕ ДИМИТРОВГРАД

ПРЕДСЕДНИК

Зоран Ђуров

**Т А Р И Ф А**

**НАКНАДЕ ЗА КОРИШЋЕЊЕ ЈАВНИХ ПОВРШИНА**

**Тарифни број 1**.

Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности.

Под коришћењем простора на јавној површини у пословне и друге сврхе, сматра се заузеће јавне површине:

- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

- за забавни парк, циркус, спортске терене, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.

Коришћење простора на јавној површини у пословне и друге сврхе односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

За коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности, утврђује се висина наканаде у дневном износу по започетом м2 у динарима:

* 1. За продају и излагање производа (расхладне витрине, фрижидери,

апарати за кокице и сл.) (15,50) 16,67

2. За постављање појединих објеката:

а) за монтажне бараке и киоске и тезге за:

- продају производа на мало (осим дувана) (6,00) 6,45

- продају производа на мало (10,60) 11,40

- привремено пружање угоститељских услуга (7,50) 8,17

- продају лутријских срећака (19,20) 20,65

б) мањи монтажни објекти – тезге у власништву општине

* За продају радним даном (60,00) 64,56
* За продају пијачним, празничним и у дане викенда (120,00) 129,12

в) столови испред угоститељских и других сличних објеката (19,00) 20,44

г) за забавни парк, циркус, спортске терене, за одржавање

концерата, фестивала и других манифестација, за одржавање

спортских приредби, за објекте и станице за изнајмљивање бицикла,

за коришћење посебно обележеног простора за теретно возило

за снабдевање, односно за почетну обуку возача и други објекти

(телефонске говорнице и сл.) (5,30) 5,70

3. За коришћење простора на јавним површинама или испред пословних

просторија у пословне сврхе у граничном појасу

граничног прелаза Градина по свим основама: (53,40) 57,4

НАПОМЕНА

1. За коришћење јавне површине по овом тарифном броју обвезник подноси пријаву комуналној инспекцији, која је у обавези да контролише обвезнике по овом тарифном броју и доставља обавештења локалној пореској администрацији ради доношења решења о утврђивању обавеза. Обвезник је дужан да сваку промену од значаја за утврђивање предметне накнаде пријави комуналној инспекцији у року од 10 дана од дана настанка промене.
2. Уколико се простор на јавним површинама користи у више сврха накнада се плаћа у износу највише прописане тарифе.
3. Накнада по овом тарифном броју се плаћа месечно до 15. у месецу за текући месец на основу решења локалне пореске администрације која утврђује и наплаћује предметну накнаду на основу поднете пријаве, одобрења или записника комуналне испекције и /или других података којима ЛПА располаже. До доношења решења за текућу годину обвезник плаћа накнаду на основу аконтација из претходне године.
4. За монтажне бараке и киоске из тачке 2 ове тарифе накнада по овом тарифном броју умањује се 20% на свим јавним површинама осим у ужем центру града односно од Трга др Зорана Ђинђића, улицом Балканска до пружног прелаза код Дома здравља Димитровград.
5. За монтажне бараке и киоске из тачке 2 ове тарифе површине преко 15 м2, накнада се умањује за 50% за сваки започети метар изнад 15 м2 коришћеног простора.

**Тарифни број 2**

За коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе утврђује се:

висина накнаде по започетом м2 у дневном износу од 100,00 динара:

НАПОМЕНА:

1. Лице које врши оглашавање је у обавези да пре истицања огласа поднесу захев/пријаву комуналној инспекцији.
2. Комунална инспекција издаје посебно одобрење на основу поднетог захтева/пријаве по овом тарифном броју.
3. Комунална инспекција је у обавези да контролише обвезнике по овом тарифном броју и доставља обавештења локалној пореској администрацији ради доношења решења о утврђивању обавеза.
4. Накнада по овом тарифном броју се плаћа месечно до 15. у месецу за текући месец на основу решења локалне пореске администрације која утврђује и наплаћује предметну накнаду на основу поднете пријаве, одобрења или записника комуналне испекције и /или других података којима ЛПА располаже. До доношења решења за текућу годину обвезник плаћа накнаду на основу аконтација из претходне године.

**Тарифни број 3**

За коришћење јавне површине по основу заузећа грађевинским материјалом и за извођење грађевинских радова и изградњу плаћа се дневно по м2

1. За заузеће јавне површине грађевинским материјалом

а) на подручју града и приградских насеља (21,30) 22,91

б) на подручју осталих МЗ на територији општине (10,60) 11,40

2. При извођењу радова на објектима који изискују раскопавање јавне површине,

а) ако се раскопавање врши од 01. априла до 30. септембра (85,50) 91,99

б) ако се раскопавање врши од 01. октобра до 31. марта (144,30) 155,26

НАПОМЕНА:

1. Лице које користи јавну површину подноси захев/пријаву комуналној инспекцији.
2. Комунална инспекција издаје посебно одобрење на основу поднетог захтева/пријаве по овом тарифном броју.
3. Комунална инспекција је у обавези да контролише обвезнике по овом тарифном броју и доставља обавештења локалној пореској администрацији ради доношења решења о утврђивању обавеза.
4. Накнада из по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви/пријави инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa Зaкoну o плaнирaњу и изгрaдњи.
5. Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.
6. Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

О б р а з л о ж е њ е:

## Правни основ за доношење ове Одлуке постоји у члану 6. и 7. Закона о финансирању локалне самоуправе („Сл. гласник РС“, бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн. и 95/2018 - др. закон) и члану 32. став 1. тачка 3) и 13) Закона о локалној самоуправи (''Службени гласник РС'', бр. 129/07, 83/14-др.закон, 101/16-др.закон и 47/18) којима прописана је надлежност Скупшине општине да утврђује стопе изворних прихода општине, као и начин и мерила за одређивање висине локалних такси и накнада.

Разлог за доношење ове Одлуке је у томе што се овом Одлуком уређују део изворних прихода локалне самоправе као ставке приходног дела буџета Општине.

Садржај Одлуке прописује врсту накнаде, утврђује обвезнике, висину, олакшице, рокове и начин плаћања истих.

Законом о накнадама за коришћење јавних добара прописане су између осталог и накнаде за коришћење јавних површина, и то:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

Измене које се предлажу у односу на прошлу годину су следеће:

**Тарифни број 1**

накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности **предлаже се увећање накнаде у износу од 7,6%** односно увећање у износу пројектованог номиналног раста БДП-а.

**Тарифни број 2**

**накнада за коришћење јавне површине за оглашавање** за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе; **предлаже се износ од 100 дин/м2 дневно -** колико је и законом прописано.

**Тарифни број 3**

накнада за коришћење јавне површине по основу заузећа грађевинским материјалом и за извођење грађевинских радова и изградњу. **предлаже се увећање накнаде у износу од 7,6%** односно у износу пројектованог номиналног раста БДП-а.